
16 DR 30.6.2009 

 
 

Jumlah ini tidak termasuk pelaksanaan pada tahun 2007 kerana pada tahun 
tersebut, Program Bantuan Rumah dilaksanakan oleh Unit Perancang Ekonomi Jabatan 
Perdana Menteri dan bukan dilaksanakan oleh kementerian ini. Bagi memastikan setiap 
rakyat terutamanya golongan miskin tegar luar bandar mampu memiliki rumah, kerajaan 
telah memperuntukkan RM500 juta di bawah Pakej Rangsangan Ekonomi Pertama di 
samping peruntukan tahunan berjumlah RM51.4 juta di bawah siling Rancangan Malaysia 
Kesembilan untuk membiayai pelaksanaan Program Bantuan Rumah (PBR) tahun 2009 ini.  
Jumlah peruntukan berkenaan dijangka mampu membiayai pembinaan 16,232 unit rumah 
iaitu 15,317 unit bina baru dan 915 unit baik pulih. Sekian, terima kasih.   

Tuan Haji Salleh bin Haji Kalbi [Silam]: Terima kasih Tuan Yang di-Pertua dan 
terima kasih Yang Berhormat Timbalan Menteri atas jawapan yang diberikan.   

■ 1110 

Dari segi bilangan jumlah yang akan dibina terutamanya dari segi bina baru. 
Soalan tambahan saya, saya mohon penjelasan daripada Yang Berhormat Timbalan 
Menteri iaitu inisiatif seterusnya pihak kementerian untuk memastikan pengagihan rumah 
untuk rakyat miskin ini adalah seadilnya? Keduanya berapakah jumlah bilangan rumah baru 
untuk rakyat termiskin ini diperuntukkan untuk kawasan saya di Parlimen Silam? Terima 
kasih.  

 Tuan Joseph Entulu anak Belaun: Terima kasih, Yang Berhormat dari Silam. 
Untuk memastikan pengagihan adalah dibuat seadil-adilnya, kita mendapat senarai tentang 
siapa yang menerima bantuan ini dari senarai eKasih, iaitu senarai orang yang miskin tegar 
di seluruh negara. Dari senarai tersebut, kerajaan negeri yang diberi peruntukkan ini akan 
membuat pengagihan yang sewajarnya. Untuk berapakah jumlah unit rumah bina baru 
diagihkan untuk kawasan Parlimen Silam, saya mohon Yang Berhormat minta dari Kerajaan 
Negeri ataupun Daerah yang berkenaan. Mereka memang ada senarai itu. Sekian, terima 
kasih.  

 Tuan Yang di-Pertua: Yang Berhormat Ipoh Barat.  

 Tuan M. Kula Segaran [Ipoh Barat]: Terima kasih, Tuan Yang di-Pertua. Tuan 
Yang di-Pertua sebelum itu saya ingin mengalu-alukan ketibaan Ketua DAP Wanita Pahang 
dan anggota-anggota dari Pahang hari ini... [Tepuk] 

Tuan Yang di-Pertua, mengenai rumah-rumah yang dibina untuk kalangan orang 
miskin tegar dan sebagainya di luar bandar, adakah kementerian sedar bahawa walaupun 
Yang Berhormat Timbalan Menteri memberi jawapan, ini semua mengelirukan. Ramai di 
antara ini adalah Orang-orang Asli. Saya baru-baru ini pergi ke beberapa tempat tinggal 
orang-orang asli di Tapah dan sebagainya. Saya dapati bahawa rumah-rumah itu telah 
dibina, Tuan Yang di-Pertua tetapi apa guna bina rumah kalau tidak ada connection tenaga 
dan air. Sehingga hari ini, lebih kurang sudah dua tahun rumah-rumah itu dibina atas dasar 
Yang Berhormat kata, lebih dari RM 500 juta diagihkan. Kerap kali Barisan Nasional hangat 
mengatakan, “Oh, berjuta-juta ringgit diagihkan”. Akan tetapi rumah-rumah ini dibina tidak 
masuk akal. Nombor dua, di kampung tersebut, ada lebih dari 60 keluarga Tuan Yang di-
Pertua, hanya enam rumah sahaja dibina, apa asasnya? Ini bukan satu kampung, banyak 
di antara kampung-kampung Orang-orang Asli dianiaya oleh kerajaan Barisan Nasional... 
[Dewan riuh].  

Jadi soalan saya adalah ini, di Rompin pun sedemikian juga di mana rumah-rumah 
dibina, Tuan Yang di-Pertua, akan tetapi tidak ada basic amenities diberi kepada mereka. 
Apa guna rumah-rumah ini dibina? Ini semua cuci mata tetapi sebenarnya dalam hati tidak 
ada satu kesedaran oleh kerajaan Barisan Nasional untuk betul-betul empower Orang Asli 
ini.  

 Tuan Joseph Entulu anak Belaun: Terima kasih, Yang Berhormat dari Ipoh Barat 
yang cuba mengelirukan Dewan juga. Yang Berhormat Ipoh Barat, cubalah lihat kejayaan-
kejayaan yang begitu menyeluruh di Semenanjung Malaysia ini tentang program-program 
yang telah dilaksanakan oleh kementerian ini dan oleh kerajaan Barisan Nasional.  

 



Jumlah ini tidak termasuk pelaksanaan pada tahun 2007 kerana pada tahun tersebut, Program Bantuan Rumah dilaksanakan oleh Unit Perancang Ekonomi Jabatan Perdana Menteri dan bukan dilaksanakan oleh kementerian ini. Bagi memastikan setiap rakyat terutamanya golongan miskin tegar luar bandar mampu memiliki rumah, kerajaan telah memperuntukkan RM500 juta di bawah Pakej Rangsangan Ekonomi Pertama di samping peruntukan tahunan berjumlah RM51.4 juta di bawah siling Rancangan Malaysia Kesembilan untuk membiayai pelaksanaan Program Bantuan Rumah (PBR) tahun 2009 ini. Jumlah peruntukan berkenaan dijangka mampu membiayai pembinaan 16,232 unit rumah iaitu 15,317 unit bina baru dan 915 unit baik pulih. Sekian, terima kasih. Tuan Haji Salleh bin Haji Kalbi [Silam]: Terima kasih Tuan Yang di-Pertua dan terima kasih Yang Berhormat Timbalan Menteri atas jawapan yang diberikan. # 1110. Dari segi bilangan jumlah yang akan dibina terutamanya dari segi bina baru. Soalan tambahan saya, saya mohon penjelasan daripada Yang Berhormat Timbalan Menteri iaitu inisiatif seterusnya pihak kementerian untuk memastikan pengagihan rumah untuk rakyat miskin ini adalah seadilnya? Keduanya berapakah jumlah bilangan rumah baru untuk rakyat termiskin ini diperuntukkan untuk kawasan saya di Parlimen Silam? Terima kasih. Tuan Joseph Entulu anak Belaun: Terima kasih, Yang Berhormat dari Silam. Untuk memastikan pengagihan adalah dibuat seadil-adilnya, kita mendapat senarai tentang siapa yang menerima bantuan ini dari senarai eKasih, iaitu senarai orang yang miskin tegar di seluruh negara. Dari senarai tersebut, kerajaan negeri yang diberi peruntukkan ini akan membuat pengagihan yang sewajarnya. Untuk berapakah jumlah unit rumah bina baru diagihkan untuk kawasan Parlimen Silam, saya mohon Yang Berhormat minta dari Kerajaan Negeri ataupun Daerah yang berkenaan. Mereka memang ada senarai itu. Sekian, terima kasih. Tuan Yang di-Pertua: Yang Berhormat Ipoh Barat. Tuan M. Kula Segaran [Ipoh Barat]: Terima kasih, Tuan Yang di-Pertua. Tuan Yang di-Pertua sebelum itu saya ingin mengalu-alukan ketibaan Ketua DAP Wanita Pahang dan anggota-anggota dari Pahang hari ini... [Tepuk]. Tuan Yang di-Pertua, mengenai rumah-rumah yang dibina untuk kalangan orang miskin tegar dan sebagainya di luar bandar, adakah kementerian sedar bahawa walaupun Yang Berhormat Timbalan Menteri memberi jawapan, ini semua mengelirukan. Ramai di antara ini adalah Orang-orang Asli. Saya baru-baru ini pergi ke beberapa tempat tinggal orang-orang asli di Tapah dan sebagainya. Saya dapati bahawa rumah-rumah itu telah dibina, Tuan Yang di-Pertua tetapi apa guna bina rumah kalau tidak ada connection tenaga dan air. Sehingga hari ini, lebih kurang sudah dua tahun rumah-rumah itu dibina atas dasar Yang Berhormat kata, lebih dari RM 500 juta diagihkan. Kerap kali Barisan Nasional hangat mengatakan, "Oh, berjuta-juta ringgit diagihkan". Akan tetapi rumah-rumah ini dibina tidak masuk akal. Nombor dua, di kampung tersebut, ada lebih dari 60 keluarga Tuan Yang di- Pertua, hanya enam rumah sahaja dibina, apa asasnya? Ini bukan satu kampung, banyak di antara kampung-kampung Orang-orang Asli dianiaya oleh kerajaan Barisan Nasional... [Dewan riuh]. Jadi soalan saya adalah ini, di Rompin pun sedemikian juga di mana rumah-rumah dibina, Tuan Yang di-Pertua, akan tetapi tidak ada basic amenities diberi kepada mereka. Apa guna rumah-rumah ini dibina? Ini semua cuci mata tetapi sebenarnya dalam hati tidak ada satu kesedaran oleh kerajaan Barisan Nasional untuk betul-betul empower Orang Asli ini. Tuan Joseph Entulu anak Belaun: Terima kasih, Yang Berhormat dari Ipoh Barat yang cuba mengelirukan Dewan juga. Yang Berhormat Ipoh Barat, cubalah lihat kejayaan- kejayaan yang begitu menyeluruh di Semenanjung Malaysia ini tentang program-program yang telah dilaksanakan oleh kementerian ini dan oleh kerajaan Barisan Nasional.